open-index/open-wikipedia-markdown huggingface dataset:
Toulouse-Blagnacin lentoasema

**Toulouse Blagnacin lentoasema** ()  on lentoasema joka sijaitsee noin 7 kilometriä  luoteeseen Toulousesta Blagnacissa, Ranskassa.
Vuonna 2012 lentoaseman kautta kulki 7&nbsp;550&nbsp;350 matkustajaa. Airbus ja ATR kokoavat ja testaavat lentokoneensa lentoaseman alueella. Lentoaseman johtaja on vuodesta 1999 lähtien ollut Jean-Michel Vernhes.

## Perustiedot
Lentoasema sijaitsee 152 metriä merenpinnan yläpuolella. Kentällä on kaksi asfaltilla ja osittain betonilla päällystettyä kiitotietä, 14R/32L (3&nbsp;500&nbsp;m × 45&nbsp;m) ja 14L/32R (3&nbsp;000&nbsp;m × 45&nbsp;m).

## Lentoyhtiöt ja kohteet

## Lähteet

## Aiheesta muualla
Dashi Namdakov

**Dashi Namdakov** (s. 1967 Transbaikal) on venäläinen kuvanveistäjä ja burjattikulttuurin uomo universale.

## Elämä
Dashi Namdakov kasvoi yhdeksänlapsisessa perheessä Ukurikin kylässä Transbaikalissa. Hänen isänsä oli talonrakentaja, joka rakensi myös buddhalaisia temppeleitä ja rituaalipatsaita. Buddhalaisuus ja burjaattipaimentolaisten maailmankuva tarinoineen loivat pohjan hänen omaperäiselle taiteelleen.

Vuosina 1986-1988 Namdakov opiskeli Krasnojarskin Valtiollisessa kuvataidekoulussa kuvanveistäjäksi. Hänen ensimmäinen yksityisnäyttelynsä oli Siperiassa vuonna 2000. Vuonna 2005 hän avasi Moskovaan *Dashi Art Studio*n. Kuvanveiston lisäksi hän on vaikuttanut myös muulla taiteen saralla. Hän oli muun muassa Sergei Bodrovin ohjaamassa elokuvassa Mongol tuotantoassistenttina. 

## Nimityksiä
*2001 Venäjän taiteilijaliiton jäsen
*2006 Burjatin tasavallan kunniataiteilija
*2007 Venäjän elokuvataiteen akatemian jäsen

## Lähteet

## Aiheesta muualla
*Tampereen Taidemuseo
Binzasara

**Binzasara** () on japanilainen rytmisoitin, jota soitetaan aaltomaisesti taivuttelemalla. Binzasarassa on kymmeniä puulevyjä, jotka on kiinnitetty kahteen kahvaan puuvillaisella nyörillä. Binzasara on yksinkertainen kansanmusiikin ja tanssin säestyssoitin.
Tulikomentoja

**Tulikomentoja - tykkimiesten lehti** on Suomen kenttätykistöaselajin sekä tykistökoulutuksen saaneen maanpuolustusväen aikakauslehti. Lehteä julkaisee taas vuonna 2013 kenttätykistön valtakunnallinen aselajiyhdistys Tykkimiehet ry, jonka jäseniä ovat muut tykistöyhteisöt sekä yksittäiset tykistön ystävät.

Lehti ilmestyy  neljä kertaa vuodessa. 

## Aiheesta muualla
*http://www.tulikomentoja.fi/
Osa-alue

__NOTOC__
**Osa-alue** () tarkoittaa aluetta, joka on muodostettu jakamalla kunta pienempiin osiin tilastointia varten. Suomen kunnat on jaettu osa-alueisiin joko yhdellä, kahdella, kolmella tai neljällä eri hierarkiatasolla. Kolmitasoisessa aluejaotuksessa hierarkiatasojen nimitykset suurimmasta pienimpään ovat **suuralue**, **tilastoalue** ja **pienalue**. Suomessa on noin 11 000 pienaluetta. Ruotsin kielellä vastaavat nimitykset ovat *storområde*, *statistikområde* ja *småområde*.

## Esimerkkejä
Suomessa esimerkiksi Turku on jaettu kolmitasoisesti suur-, tilasto- ja pienalueisiin. Osa-alueiden tunnusnumeroiden pituudet ovat vastaavasti 1, 3 ja 6 numeroa. Koodin ensimmäinen numero yksilöi suuralueen, seuraavat kaksi tilastoalueen ja viimeiset kolme pienalueen. Turussa on 9 suuraluetta ja 134 pienaluetta. Aluejakokartan luettelon perusteella tilastoalueita on 53 kappaletta.

Helsingissä piirijakojärjestelmään kuuluu marraskuussa 2012 tehdyn päätöksen mukaan 8 suurpiiriä, 34 peruspiiriä, 148 osa-aluetta ja 404 pienaluetta.

Kouvola puolestaan on jaettu kuuteen suuralueeseen, 43 tilastoalueeseen eli kaupunginosaan ja 193 pienalueeseen. Kouvolassa suuralueet käsittävät Kouvolan seudun vuoden 2009 kuntaliitosta edeltäneen kuuden kunnan alueet.

## Ruotsi
Ruotsissa kuntien osa-alueita kutsutaan nimellä *NYKO-delområde*, missä "NYKO" tulee sanasta *nyckelkodsystemet*.

## Norja
Norjassa kuntien osa-alueiden nimitys on *grunnkrets*.

## Katso myös
* Kylä
* Luettelo Jyväskylän tilastoalueista
* Luettelo Jyväskylän pienalueista
* Luettelo Tampereen tilastoalueista

## Lähteet

## Aiheesta muualla
### Suomi
* Tilastokeskus: Esimerkki 2. Helsingin osa-aluejaot: pienalue-, tilastoalue- ja suuraluetasot 
* Aluesarjat: Helsingin, Espoon ja Vantaan aluejakokarttoja
* Kylät ja kaupunginosat Torniossa

### Ruotsi
* Basområdelistan 2012   (Tietoa Tukholman osa-aluejaosta)

### Norja
* Standard for delområde- og grunnkretsinndeling   (Luettelo Norjan kuntien osa-alueista vuodesta 2002 lähtien)
Animal (Def Leppardin kappale)

**"Animal"** on brittiläisen rockmusiikkia esittävän Def Leppardin kappale vuodelta 1987. 

"Animal" on kolmas raita yhtyeen vuonna 1987 ilmestyneellä studioalbumilla *[[Hysteria (albumi)|Hysteria]]*. Kappaleen ovat kirjoittaneet yhtyeen laulaja Joe Elliott, kitaristit Steve Clark ja Phil Collen, basisti Rick Savage ja albumin tuottanut Robert John "Mutt" Lange. Yhtyeen kotimaassa "Animal" julkaistiin *Hysterian* ensimmäisenä singlenä vuoden 1987 heinäkuussa, kun taas Yhdysvalloissa, Kanadassa ja Australiassa "Animal" ilmestyi singlenä vuoden 1987 syyskuussa *Hysterian* toisena singlenä "Womenin" jälkeen. 

Yhtyeen kotimaassa "Animal" menestyi singlelistoilla kiitettävästi saavuttaen Ison-Britannian singlelistalla sijan 6, ja Yhdysvalloissa kappale nousi Billboardin singlelistalla sijalle 19. Suomessa kappale nousi virallisen singlelistan sijalle 19. Se oli ensimmäinen neljänkymmenen parhaan joukkoon Billboardin singlelistalla yltänyt Def Leppardin kappale, ja menestyksensä johdosta se vakiinnutti nopeasti paikkansa yhtyeen konserttien ohjelmistossa.

Ison-Britannian painoksella "Animalin" b-puolelle päätyi kappale "Tear It Down", joka sai b-puoleksi yllättävänkin paljon radiosoittoa ja siitä muodostui jopa pienoinen hitti; yhtye muun muassa esitti kappaleen vuoden 1989 MTV Video Music Awards-tapahtumassa ja myöhemmin se nauhoitettiin uudelleen yhtyeen seuraavalle studioalbumille, vuoden 1992 *[[Adrenalize]]lle*. Yhdysvalloissa "Animalin" b-puolena oli puolestaan "I Wanna Be Your Hero", joka esiintyi vielä samana vuonna yhtyeen "Pour Some Sugar on Me"-hittisinglen b-puolella Ison-Britannian painoksella.

Yhtye julkaisi Royal Philharmonic Orchestran kanssa äänitetyn singleversion kappaleesta keväällä 2023. Kokonainen albumi Def Leppardin hittejä orkesterin kanssa äänitettynä ilmestyy toukokuussa 2023.
## Kappaleet
### Yhdysvaltain painos
#
#

### Ison-Britannian painos
#
#

## Lähteet
The Sound of Zen

**The Sound of Zen** on Atsuya Okuda vuonna 2002 julkaisema solo-albumi jossa on hochikulla tulkittua huilumusiikkia. The Sound of Zen albumilla Okuda soittaa kuusi japanilaista Zen-munkkien säveltämää honkyoku sävellystä.   

Okuda on soittanut shakuhachia vuodesta 1985 mutta myöntyi soittonsa nauhoittamiseen vasta 2000-luvulla. Syy Okudan pidättyvyyteen on että hän uskoo ainoastaa aidon elävän soittotilanteen kokemisen mahdollistavan hochikulla soitettavan *jinashi shakuhachi* musiikin ymmärtämisen. 

## Kappaleet
# Honte Shirabe (), – 4:56 34 
# Tsuru no Sugomori (), – 9:52 
# Shin Kyorei (), – 12:03 
# Ôshû Sashi (), – 7:40 
# Tamuke (), – 5:53 
# Kokû (), – 17:09 

## Lähteet

## Aiheesta muualla
* AtsuyaOkuda.com
Kypros Cup

**Kypros Cup** () on vuodesta 2008 lähtien Kyproksella järjestetty kutsuturnaus naisten jalkapallomaajoukkueille. Se pelataan helmi-maaliskuun vaihteessa.

Suomen naisten jalkapallomaajoukkue osallistui Kypros Cupiin ensimmäistä kertaa vuonna 2012. Suomen sijoitukset turnauksessa ovat 6 (2012), 7 (2013), 12 (2014) ja 9 (2015), 8 (2016), 11 (2018), 9 (2019), 2 (2020). Vuoden 2020 turnausta ei pelattu loppuun osan joukkueista vetäydyttyä koronaviruspandemian johdosta.

## Voittajat

## Katso myös
*Algarve Cup

## Lähteet
*Kypros Cupin kotisivut
Yleisluistelun Suomen-mestaruuskilpailut 2009

Suomen vuoden 2009 yleisluistelumestaruuksista kilpailtiin Helsingissä 20.-21.12.2008.

### Miesten yleismestaruus
Kaikki matkat loppuun luistelleet.






### Naisten yleismestaruus
Mitalistit.






## Lähteet
* Luisteluliiton tuloskalenteri
Virkkala (täsmennyssivu)

**Virkkala**, **Wirkkala** tarkoittaa seuraavia:

* Virkkala, Lohjan kaupunginosa

## Sukunimi
* Aaro Virkkala, *Aaro630*, artisti ja musiikkituottaja
* Ahti Virkkala (1888–1946), kansakoulunopettaja ja Vammalan kauppalanjohtaja
* Anneli Virkkala (s. 1947), keihäänheittäjä
* Ilmari Wirkkala (1890–1973), taiteilija ja hautausmaa-arkkitehti
* Joni Virkkala (s. 1995), kestävyysjuoksija
* Kalevi Virkkala (1914–2001), geologi, professori ja tietokirjailija
* Maaria Wirkkala (s. 1954), kuvataiteilija
* Merja Wirkkala (s. 1954), oopperalaulaja
* Mikael Virkkala (s. 2006), pesäpalloilija
* Oscar Wirkkala (1880–1959), amerikansuomalainen metsuri ja keksijä
* Seija Virkkala (s. 1953), aluetieteilijä
* Stina Virkkala (s. 2000), jalkapalloilija
* Tapio Wirkkala (1915–1985), muotoilija ja kuvanveistäjä
* Teemu Wirkkala (s. 1984), keihäänheittäjä
* Timo-Jaakko Virkkala (1943–2015), pikajuoksija.
Sia Tolno

**Sia Tolno** (s. 21. helmikuuta 1975) on guinealainen laulaja.   

Tolno on alkujaan kotoisin eteläisestä Guineasta, mutta varttui Sierra Leonessa, jossa hänen isänsä työskenteli ranskanopettajana. Sierra Leonen sisällissodan alkaessa perhe palasi Guineaan. Tolno alkoi laulaa Conakryn kabaree- ja pianobaareissa. Lisäksi hän sävelsi ja sanoitti lauluja. Vuonna 2002 eräs tuottaja löysi hänet, ja esikoisalbumi *La voix de la forêt* ilmestyi pian tämän jälkeen.

Vuonna 2008 Tolno esiintyi *Africa Star* -televisioshow’ssa Librevillessä ja sijoittui neljänneksi. Tällöin hän sai Pierre Akendenguén huomion. Akendengué kehotti ystäväänsä, tuottaja José Da Silvaa tekemään sopimuksen Tolnon kanssa, ja vuonna 2009 tämä julkaisi Lusafrica-levymerkillä albumin *Eh Sanga*. Vuonna 2011 hän levytti uuden albumin *My Life*.

## Lähteet
Facinet Keita

**Facinet Keita** (s. 23. maaliskuuta 1984 Conakry) on guinealainen judoka. Hän kilpaili vuoden 2012 kesäolympialaisissa Lontoossa +100 kg -luokassa, mutta putosi ensimmäisellä kierroksella hävittyään Guamin Ricardo Blas nuoremmalle. Keita myös toimi Lontoon kisoissa maansa lipunkantajana.

## Lähteet
Martial Biguet

**Martial Biguet** (s. 11. kesäkuuta 1971) on keskiafrikkalainen entinen pikajuoksija. Hän kilpaili vuoden 1992 kesäolympialaisissa Barcelonassa ja vuoden 1996 kesäolympialaisissa Atlantassa miesten 400 metrin juoksussa, mutta putosi molemmilla kerroilla ensimmäisellä kierroksella jäätyään eränsä seitsemänneksi. Barcelonassa Biguet'n aika oli 47,82 ja Atlantassa 48,92. Hänen henkilökohtainen ennätysaikansa 400 metrin juoksussa on 46,9 (1995).

## Lähteet

## Aiheesta muualla
*
*
Karin Roten

**Karin Roten Meier** (s. 27. tammikuuta 1976 Leukerbad) on sveitsiläinen alppihiihtäjä.

Roten saavutti Sierra Nevadan MM-kilpailuissa 1996 hopeaa suurpujottelussa. Sestrieren MM-kilpailuissa 1997 hän sai suurpujottelussa hopeaa ja pujottelussa pronssia. Kaikki nämä kilpailut voitti Deborah Compagnoni. Vailin MM-kilpailuissa 1999 Roten oli pujottelussa yhdestoista ja St. Antonissa 2001 viidestoista. Olympialaisten suurpujottelussa hän sijoittui 16:nneksi sekä Lillehammerissa 1994 että Naganossa 1998.

Roten voitti suurpujottelun nuorten maailmanmestaruuden 1993 ja 1995 sekä sai hopeaa 1994. Nuorten MM-pujottelussa hän sijoittui toiseksi 1995.

Roten voitti maailmancupin pujottelukilpailun Hafjellissä 10. maaliskuuta 1996 ja Veysonnaz'ssa 20. joulukuuta 1998. Hän sijoittui pujottelussa toiseksi Semmeringissä ja St. Gervais'ssa kaudella 1995–1996 sekä Semmeringissä kaudella 1998–1999. Suurpujottelussa hän oli kolmas Vailissa kaudella 1996–1997. Suurpujottelun maailmancupin kokonaispisteissä hän oli samalla kaudella neljäs.

Roten voitti Sveitsin-mestaruuden pujottelussa 1996 ja 1998 sekä suurpujottelussa 1996 ja 1997. Euroopan cupin suurpujottelukilpailun hän voitti Mariborissa tammikuussa 1995.

## Lähteet
Runo K. Kurko

**Runo K. Kurko** on suomalainen aseharrastaja ja turvallisuuskouluttaja. Hän on NRA Kansallisen kivääriyhdistyksen perustajia ja toimi sen puheenjohtajana kevääseen 2021 saakka. *[[Helsingin Sanomat|Helsingin Sanomien]]* mukaan hän on Suomen aseharrastajien ”grand old man”. Kurko on toiminut myös vuosikymmeniä ase- ja iskuryhmäkouluttajana. Hän on kouluttanut muun muassa poliiseja.

Kurko perusti vuonna 1973 aseita maahantuoneen Ultramatic Oy:n, joka myytiin vuonna 1995 Patruunatehdas Lapua Oy:lle. Ultramatic oli muun muassa Smith & Wessonin virallinen edustaja Suomessa. Ultramatic vei vuosina 1994–1995 sisäministeriön luvalla käsiaseita ja patruunoita myös Viroon, jonka poliisiin ja suojeluskuntaan Kurko ja hänen liikekumppaninsa Lauri Ravanti solmivat suhteet jo vuonna 1990. Vientiin liittyi Viron puolella salakauppoja ja lahjontaa, joiden seurauksena suurin osa aseista katosi tuntemattomille ostajille, mutta Keskusrikospoliisin mukaan Kurko  oli viaton ja joutunut huijatuksi.

Vuonna 2021 Kurko tuomittiin 40 päiväsakkoon kiihottamisesta kansanryhmää vastaan. Hän oli julkaissut NRA Kansallisen kivääriyhdistyksen sivuilla blogitekstin, jonka käräjäoikeus katsoi halventaneen mustaa väestönosaa. Rikostutkinnan myötä Kurko jätti kivääriyhdistyksen puheenjohtajuuden. 

Kurkon isä oli palkkasotilas Kaarlo Kurko.

Kurko oli Kivääriyhdistykseltä pyydetyn asiantuntijalausunnon antaja aselain muutosesityksessä.
	
## Lähteet

## Aiheesta muualla
*Kansallisen kivääriyhdistyksen kotisivut (Arkistoitu sivu)
* Petri Korhonen, Tällaiselta järjestöltä sisäministeriö tilaa asiantuntijalausuntoja Seura 7.1.2020 ja Runo K. Kurkon vastine juttuun.
Konstantin Savitski

**Konstantin Apollonovitš Savitski** (;  6. kesäkuuta (J: 25. toukokuuta) 1844 Taganrog – 13. helmikuuta (J: 31. tammikuuta) 1905 Penza) oli venäläinen realistinen taidemaalari.

## Varhainen elämä
Savitski vietti lapsuutensa ja nuoruutensa Taganrogissa. Perhe asui Taganrogin poikakymnaasin rakennuksessa, jossa hänen isänsä toimi lääkärinä. Kesänsä perhe vietti Frankovkassa. Savitski näytti kiinnostuksensa taidemaalaamista kohtaan jo varhain lapsena. Asovanmeren rannalla aikaa viettäessään perheensä kanssa hän rakasti tehdä luonnoksia, ja piirustustunnit olivat hänen suosikkejaan kymnaasissa.

Konstantinin ollessa viidennellä luokalla Taganrogin kymnaasissa hänen teini-ikäisen elämänsä muuttui yllättäen. Molemmat hänen vanhemmistaan kuolivat yhtäkkiä. Konstantinin otti hoteisiinsa tämän eno, joka asui nykypäivän Latviassa, ja josta tuli hänen huoltajansa. Siellä ollessaan hän kävi yksityistä sisäoppilaitosta, josta valmistui vuonna 1862 ja lähti Pietariin opiskellakseen Keisarillisessa taideakatemiassa. Henkilökohtaiset kontaktit Venäjän kulttuurin merkkihenkilöihin – Ilja Repiniin, Ivan Šiškiniin, Viktor Vasnetsoviin, Mark Antokolskiin, Vasili Stasoviin, Nikolai Karamziniin – vaikuttivat suuresti nuoren taiteilijan kehitykseen.

## Koulutus ja ura

Savitskista tuli pian yksi Keisarillisen taideakatemian parhaista opiskelijoista. Hänen opiskeluvuosinaan tekemät työt toivat hänelle hopeamitaleja ja teoksestaan *Kain ja Abel* vuodelta 1871 hän sai kultamitalin.

Valmistumisensa jälkeen Keisarillisesta taideakatemiasta ja kahden ulkomailla vietetyn vuoden jälkeen taiteilijasta tuli Vaeltajien yhteistyökumppani. Teos *Rautatien korjaaminen* oli ensimmäisiä maalauksia tuolta ajalta, jossa kuvattiin työväenluokan elämää.

Konstantin Savitski teki yhdessä Ivan Šiškinin kanssa kuuluisan teoksen *[[Aamu mäntymetsässä]]*. Alkuperäisessä Vaeltajien näyttelyssä maalaus asetettiin esille kahden taiteilijan, Konstantin Savitskin ja Ivan Šiškinin, tekemänä. Savitskin oletettiin maalanneen karhut ja Šiškinin metsän, mutta myöhemmin on käynyt ilmi, että mäntymetsän luonnoksen tekivät niin Savitski kuin Šiškin. Myöhemmin Savitski poisti signeerauksensa teoksesta ja nykyisin sitä pidetään yksinomaan Šiškin teoksena.

Valmistumisensa jälkeen Keisarillisesta taideakatemiasta taiteilija omisti yli 20 vuotta elämästään taiteen opetukselle Moskovan, Pietarin ja Penzan taidekouluissa. Vuonna 1897 Konstantin Savitskista tuli Keisarillisen taideakatemian jäsen.

## Teoksia

File:Konstantin Apollonowitsch Sawizkij 001.jpg|*Rautatien korjaaminen*, 1874
File:Utro v sosnovom lesu.jpg|Savitski maalasi karhut Šiškinin maisemamaalaukseen *Aamu mäntymetsässä*, 1886
File:Savitsky na voinu.jpg|*Sotaan*, 1888
File:Константин А. Савицкий - Путешественники в Оверни.jpg|*Matkalaisia Auvergnessa*
Vladimir Makovski

**Vladimir Jegorovitš Makovski** (;  7. helmikuuta (J: 26. tammikuuta) 1846 Moskova – 21. helmikuuta 1920 Pietari) oli venäläinen laatukuvamaalari, muotokuvamaalari ja taiteenkeräilijä. Hän oli taidemaalari Konstantin Makovskin veli.

## Elämäkerta
Vladimir Makovski oli Jegor Ivanovitš Makovskin poika, joka oli yksi Moskovan maalaus-, veisto- ja rakennustaiteen opiston perustajista. Hänen äitinsä oli baltiansaksalaista alkuperää. Hänellä oli kaksi veljeä, Nikolai ja Konstantin, ja yksi sisar, Aleksandra, joista tuli kaikista aikansa kuuluisimpia taidemaalareita. Hän kävi Vasili Tropininin tunneilla. Hän teki ensimmäisen maalauksensa, *Kvassia myyvä poika*, 15-vuotiaana. Vladimir Makovskista tuli Vaeltajien jäsen päätettyään opintonsa Moskovan maalaus-, veisto- ja rakennustaiteen opistossa vuonna 1869, jossa hänen opettajiaan olivat muun muassa Sergei Zarjanko, Jevgraf Sorokin ja Tropinin.

Hän otti lapsuuden teemakseen poikansa Aleksandrin syntymän jälkeen vuonna 1869 ja Pavel Tretjakov osti häneltä tauluja galleriaansa. Hänet nimitettiin akateemikoksi vuonna 1873 hänen Wienin maailmannäyttelyyn esille laittamansa teoksen *Satakielten kuuntelija* johdosta. Makovski opetti Moskovan maalaus-, veisto- ja rakennustaiteen opistossa vuosina 1882–1894 ja Pietarin Keisarillisessa taideakatemiassa vuosina 1894–1918, jonka rehtori hänestä tuli vuonna 1895. Vuonna 1885 hän maalasi keisarinna Maria Fjodorovnan virallisen muotokuvan.

Vladimir Makovski on haudattu Volkovon hautausmaalle Pietariin.

## Teoksia

Image:Wladimir Jegorowitsch Makowskij 001.jpg|*Käynti köyhien luona*, 1874
Image:Wladimir Jegorowitsch Makowskij 002.jpg|*Pankin kaatuminen*, 1880
Image:MakovskiyVE YarmVPoltaveDP.jpg|*Markkinat [[Pultava]]ssa*
Image:Vladimir Makovsky 1874 The cow Lithography.jpg|*Lehmä*, 1874
Tiedosto:Anagoria Vladimir E. Makovsky Maid with children.JPG|*Neito lasten kanssa*
Image:Vladimir Egorovich Makovsky - Young Lady Looking into a Mirror, 1916.jpg|*Nuori neito katsoo peilistä*, 1916
Tiedosto:Maria Fedorovna by V.Makovskiy (1912, Russian museum).jpg|*Keisarinna Marija Fjodorovnan muotokuva*
Markus Laitinen

**Markus ”Uku” Laitinen** (s. 1979 Pieksämäki) on tietokirjailija ja muusikko. Hän on julkaissut kirjan *Katujen zen* (Like, 2013).

## Elämä ja toiminta
Laitinen harjoitti buddhalaista istumamietiskelyä, zazenia, vuodesta 1996 vuoteen 2013. Hän sai zenbuddhalaisen vihkimyksen (jap. jukai) Japanissa vuonna 2009 zenopettaja Peter Roccalta, Gudo Wafu Nishijiman oppilaalta. Laitinen perusti vuonna 2009 sōtō-zenbuddhalaisen ryhmän Kajo Zendon (ent. Dogen Sangha Finland), mutta jätti ryhmän vuonna 2012. Laitinen on haastanut buddhalaisia puolustamaan syrjäytyneitä. Vuonna 2016 Laitinen kuvaili blogissaan itseään Krishnan palvelijaksi.

Laitinen on tehnyt musiikkia 1990-luvun alkupuolelta asti. Hän on mukana duoissa The Fishkillers ja Radio TV. Vuonna 2004 Metrotraks Records julkaisi hänen ja Mikko ”Rammu” Ramulan elektroduo Telefunkerin albumin *Elektroakustik*.

Laitisella on (ensimmäisestä) avioliitostaan kolme lasta.

Laitinen aiheutti kohun vuonna 2019 keksimällä kuvitteelisen hahmon "Venla Olsen" ja esiintymällä kyseisenä hahmona somepalvelu Twitterissä. Laitinen esitti nuorta naista joka päätyi ihmisten järkytykseksi tekemään itsemurhan. Tämä aiheutti useita puhelinsoittoja hätäkeskukseen. Laitinen paljasti myöhemmin keksineensä hahmon osana psykiatrista kuntoutumistaan ja pyysi anteeksi aiheuttamaansa kohua. Laitinen on joulukuussa 2019 kertoinut avoimesti sairastavansa kaksisuuntaista mielialahäiriötä ja epävakaata persoonallisuushäiriötä, sekä kamppailustaan masennuksen ja ahdistuksen kanssa.

## Teos
* 

## Lähteet

## Aiheesta muualla
* Markus Uku Laitinen 
*
Blodsvept

__NOTOC__
**Blodsvept** on Finntrollin kuudes studioalbumi, joka julkaistiin 22. maaliskuuta 2013.

## Kappaleet
#(Verta imetty)
#(Kirottu kansa)
#(Kun jättiläiset marssivat)
#(Murhamuistot)
#(Hautakummun kuningas)
#(Ryöstäjien kuolema)
#(Metsän tytär)
# (Noidan luuta)
#(Kaksi käärmettä)
#(Pirullinen)
#(Keskitalven lohikäärme)

## Kokoonpano
* Mathias ”Vreth” Lillmåns – laulu
* Samuli ”Skrymer” Ponsimaa – kitara
* Mikael ”Routa” Karlbom – kitara
* Sami ”Tundra” Uusitalo – basso
* Samu ”Beast Dominator” Ruotsalainen – rummut
* Henri ”Trollhorn” Sorvali – kosketinsoitin
* Sami Frank Muttilainen, Ville Sorvali, Janne Penttilä, Mitja Harvilahti - Horde Of Trolls

## Arvostelut
* Imperiumi: 8/10
* Inferno: 
* Kaaoszine.fi: 
* Soundi: 
* Sputnikmusic: 3.6/5

## Lähteet

## Aiheesta muualla
* 
*
Medåkerin kirkko

**Medåkerin kirkko** () on Ruotsissa Arbogan kunnassa sijaitseva kirkkorakennus. Se on harmaakivikirkko 1200-luvulta. Saarnatuoli on vuodelta 1627 ja E. A. Setterqvistin urut vuodelta 1888. 1400-luvulta peräisin olevasta vanhasta alttarista on osa tallessa sivulaivan kastekappelissa. Kirkko on remontoitu vuonna 2005.

## Lähteet

## Aiheesta muualla

* Arboga kommun: Kyrkor
Harharikos

**Harharikos** eli putatiivirikos () on rikosoikeudessa luvallinen teko, jota sen tekijä virheellisesti otaksuu rikokseksi. Harharikoksen tekee esimerkiksi anastaja, joka luulee ottavansa vieraan omaisuutta, mutta ottaakin todellisuudessa oman tavaransa. Harharikoksesta on kysymys myös silloin, kun henkilö solmii uuden avioliiton edellisen aviokumppaninsa kuoltua, kun hän itse uskoo entisen kumppaninsa elävän.

## Katso myös
* Harhaisku

## Lähteet
Harhaisku

**Harhaisku** () on rikosoikeudessa luvaton teko, jonka kohteena on jokin muu kuin tekijän tarkoittama kohde. Oikeudenvastaisen teon kohteena voi olla henkilö, oikeushenkilö tai esine. Tekijän erehdys ei yleensä poista teon rangaistavuutta.

## Oikeuskirjallisuudessa esitettyjä mielipiteitä

Harhaiskusta on kysymys esimerkiksi silloin, kun henkilö A suuntaa pistoolinsa kohti B:tä, joka loikkaa sivuun samalla kun A laukaisee. Luoti osuukin B:n vierellä olleeseen henkilö C:hen, joka kuolee osumaan. Tässä tapauksessa harhaiskun kohde on samanarvoinen kuin tarkoitettukin kohde ja A tuomitaan taposta. Kirjallisuudessa on esitetty, että A tulisi tuomita B:n tapon yrityksestä ja C:n törkeästä kuolemantuottamuksesta tai tapon yrityksestä ja taposta, jos A teon tehdessään mielsi C:n kuoleman todennäköiseksi. Tätä ratkaisua vastaan on esimerkiksi se, että jos A:n ystävä D olisi yllyttänyt A:ta ampumaan, D ei todennäköisesti vastaisi teostaan lainkaan. Jos C kuolee ja B haavoittuu, A:ta todennäköisesti rangaistaisiin C:n taposta ja B:n pahoinpitelystä tai törkeästä vammantuottamuksesta riippuen siitä, miten A mielsi seurausten todennäköisyyden. Jos A tähtää B:tä mutta osuu laukauksellaan tämän koiraan, joka kuolee, käsillä on tapon yritys ja rankaisematon huolimaton vahingonteko.

Varsin omituiselta näyttävät harhaiskun seuraukset silloin, kun tuottamuksellinen tekomuoto on rankaisematon. Kun A yrittää heittää B:n kodin ikkunan kivellä rikki, mutta humalatilansa vuoksi särkeekin C:n ikkunan. Koska vahingonteko rangaistaan vain tahallisena ja pelkästä yrityksestä ei rangaista lainkaan, tahallinen B:n ikkunan rikkomisyritys ja tuottamuksellinen C:n ikkunan rikkominen olisivat kokonaan rankaisemattomia. Korvausvastuu on sitten oma asiansa.

## Katso myös
* Harharikos

## Lähteet
Kenguru-Jack Las Vegasissa

**Kenguru-Jack Las Vegasissa** () on vuonna 2004 julkaistu Emory Myrickin ja Jeffrey Gatallin ohjaama animaatioelokuva. Se on suoraan videolle julkaistu jatko-osa edellisvuonna ilmestyneelle näytellylle elokuvalle *[[Kangaroo Jack]]*.
Murzuqin hiekkameri

**Murzuqin hiekkameri** (myös Idehan Murzuq, Idhan Murzuq, Murzaq, Murzuk, ja Murzak) on hiekka-aavikko Lounais-Libyassa. Sitä pidetään osana Saharan autiomaata, joskin Tibestivuoristo sekä Tassili n'Ajjer erottavat sen eteläisestä Saharasta.

## Lähteet
Z (lehti)

***Z*** (aiemmin ***Seta***, myös ***Z-lehti*** tai ***Seta-lehti***) oli Setan julkaisema aikakauslehti. Lehti ilmestyi vuodesta 1975 vuoteen 2007.

## Päätoimittajat

* Pirjo Kivistö 1975
* Reijo Härkönen 1975–1976
* Veli-Pekka Hämäläinen 1976
* Olli Stålström 1976–1977
* Kimmo Kahra 1977–1978
* Vesa Tapio Valo 1978–1980
* Eva Isaksson 1980–1982
* Reijo Härkönen 1982–1991
* Jukka Nurmi ja Hannele Schlizewski 1991
* Pia-Livia Hekanaho 1992
* Kari Koivumäki (vt.) 1993
* Kalle-Ville Lahtinen 1993–1995
* Jussi Etto 1996–1997
* Jaakko Kangosjärvi 1998–1999
* Pauli Löija 1999–2000
* K. Johanna Viitanen 2000–2001
* Jorma Hentilä 2001
* Sari Virtanen 2001–2007

## Lähteet
Kassala (osavaltio)

**Kassala** () on yksi Sudanin 18 osavaltiosta. Sen hallintokeskus on Kassala. Osavaltion pinta-ala on 36&nbsp;710 neliökilometriä, ja väkiluvun arvioitiin vuonna 2018 olevan noin 2&nbsp;519&nbsp;100 henkeä.

## Lähteet
Länsi-Darfur

**Länsi-Darfur** () on yksi Sudanin 18 osavaltiosta ja osa laajempaa Darfurin historiallista aluetta. Sen hallintokeskus on Geneina. Osavaltion pinta-ala on 23&nbsp;000 neliökilometriä, ja väkiluvun arvioitiin vuonna 2018 olevan noin 1&nbsp;024&nbsp;500 henkeä.

## Lähteet
Bamboo Zen

**Bamboo Zen** on Atsuya Okudan vuonna 2010 julkaistu toinen sooloalbumi, jolla on hochikulla tulkittua huilumusiikkia. Albumilla Okuda soittaa seitsemän japanilaista zenmunkkien säveltämää honkyoku-tyylistä sävellystä. 

## Kappaleet
# Shoganken Reibo 
# Sokkan 
# Betsuden Shika no Tone 
# Shinkyorei
# Tori Kadotsuke Hachigaeshi 
# Nerisaji
# Futaiken Reibo

## Aiheesta muualla
* AtsuyaOkuda.com
Hayashi

**Hayashi** () on japanilainen orkesteri, joka tavallisesti säestää japanilaisia Nō- ja Kabuki-näytelmiä teatteri- () ja ()-esityksissä sekä japanilaisilla festivaaleilla. Yhtyeen jäsentä kutsutaan *hayashikataksi* ja hän soittaa joko kōtsuzumia, ōtsuzumia, huilua tai shime-daikoa.

Kabukiperinteessä yhtyeessä on lisäksi shamisenin soittaja ja taiko-rumpuja voi olla useita eri kokoisia.

## Soittajien koulukunnat
Nō-teatteri perinteessä on kunkin instrumentin soitolle on yhä elossa olevia koulukuntia. Huilisteille kolme, shime-daikolle kaksi, kōtsuzumille neljä ja ōtsuzumille viisi. 

## Lähteet
* 

### Viitteet
Rohkunborrin kansallispuisto

**Rohkunborrin kansallispuisto** on kansallispuisto Tromssan läänin alueella Pohjois-Norjassa. Kansallispuisto perustettiin vuonna 2011 ja sen pinta-ala on 556&nbsp;km².


Rohkunborri National Park map.svg|Kansallispuiston kartta
Canyon in Rohkunborri National Park.jpg|Sørdalenin kanjoni
Tornetresk fra Rohkunborri.jpg|Torniojärvi kansallispuistosta nähtynä


## Lähteet
Köprülü Fazıl Mustafa pašša

**Köprülü Fazıl Mustafa pašša,  Ghazi Fazıl Mustafa Köprülü** (albanian kielellä ***Fazil Mustafa Kypriljoti***) (1637 – 19. elokuuta 1691 Stari Slankamenin lähellä, Serbia) oli Osmanien valtakunnan suurvisiiri 25. lokakuuta 1689 – 19. elokuuta 1691 sulttaani Suleiman II:n aikana. 

Hän oli merkittävän albanialaisen Köprülü-suvun jäsen. Fazıl Mustafan isä Köprülü Mehmet pašša ja isoveli Fazıl Ahmed pašša sekä kaksi velipuolta Kara Mustafa pašša ja Abaza Siyavuş pašša kaikki olivat toimineet suurvisiireinä ennen häntä. 

Köprülü Fazıl Mustafa paššan suurvisiiri-aikana osmanit kävivät Suurta Turkin sotaa Pyhän saksalais-roomalaisen keisarikunnan, Puola-Liettuan, Venetsian tasavallan ja Venäjän muodostamaa liittoumaa vastaan. Fazıl Mustafa kuoli itävaltalaisten joukkojen surmaamana Slankamenin taistelussa Serbiassa.

## Lähteet
Brian Mariano

**Brian Mariano** (s. 22. tammikuuta 1985 Curaçao) on curaçaolaissyntyinen pikajuoksija, joka on edustanut Alankomaiden Antillien lakkauttamisen jälkeen (10. lokakuuta 2010) Alankomaita.

Mariano karsiutui 100 metrin välierissä Grosseton alle 20-vuotiaiden MM-kilpailuissa 2004. Hän kuului Alankomaiden Antillien joukkueeseen, joka voitti kultaa 4&nbsp;×&nbsp;100 metrin viestissä Keski-Amerikan ja Karibian kisoissa Cartagenassa 2006. Dohan sisäratojen MM-kilpailuissa 2010 hän karsiutui 60 metrin välierissä.

Mariano sijoittui Pariisin sisäratojen EM-kilpailuissa 2011 60 metrillä kuudenneksi. Hän juoksi avausosuuden Alankomaiden pikaviestijoukkueessa, joka voitti Euroopan-mestaruuden Helsingissä 2012 maansa silloisella ennätyksellä 38,34. Lontoon olympialaisissa joukkue sijoittui kuudenneksi.

Mariano tuomittiin helmikuussa 2013 puoleksi vuodeksi vankilaan huumausainerikoksesta. Hänen laukustaan oli löytynyt Curaçaon lentokentällä 1. joulukuuta 2012 750 grammaa kokaiinia hänen ollessaan lähdössä lennolle Amsterdamiin. Tuomioon kuului kolme vuotta ehdollista vankeutta.

Marino antoi positiivisen dopingnäytteen helmikuussa 2016 ja sai neljän vuoden kilpailukiellon.

## Henkilökohtaiset ennätykset
### Ulkoradat

### Sisäradat

## Lähteet
Yleisluistelun Suomen-mestaruuskilpailut 1908

Suomen luistelumestaruudesta kilpailtiin Helsingissä 25.-26. tammikuuta 1908. Vain miehet kilpailivat. Paikalla olivat Suomen parhaat luistelijat pois lukien Arne Schrey ja Johan Wikander, jotka olivat jo lähteneet Davosiin harjoittelemaan maailmanmestaruuskilpailuja varten. Suomen mestaruuden voitti viipurilainen Antti Wiklund, jolla oli paremmat yhteispisteet hänen ja Wathénin saatua saman sijalukupistemäärän.

## Miesten yleiskilpailu






## Lähteet
*  01.03.1908 Suomen Urheilulehti no 2
Nōkan

**Nōkan** () on japanilainen korkeaääninen huilu, jota käytetään erityisesti japanilaisten nō- ja kabuki-teatteriesityksen säestykseen. Nōkanin kehitti Muromachi-kaudella japanilainen näyttelijä, kirjailija ja muusikko Kan'ami ((), 1333 – 8. kesäkuuta 1384) ja hänen poikansa Zeami ((), 1363–1443).

## Ääniala
Nōkanin ääniala on yli kaksi oktaavia. Jokainen huilu on kuitenkin käsityönä tehty ja siksi oma yksilönsä. Toonika vaihtelee ollen jokaisella huiluyksilöllä omansa.

Nōkanilla säestetään perinteisiä japanilaisia musiikkiesityksiä, kuten nagauta (), hayashi (), taiko (), ja kansanmusiikki min'yō () esityksiä. Nōkan kuuluu myös olennaisena osana nō- ja kabuki-teatteriin, jossa se on yksi säestävän hayashi-yhtyeen soittimista.

## Lähteet
* 

### Viitteet
Veljo

**Veljo** () on järvi Novgorodin alueen Demjanskin ja Valdain piireissä Venäjällä. Se sijaitsee Valdain kansallispuiston alueella Seligerjärven pohjoispuolella.

Rannoiltaan rikkonaisen ja runsassaarisen järven pituus pohjoisesta etelään on yli 25 kilometriä. Sen pinta-ala on noin 35 neliökilometriä. Suurin mitattu syvyys on 42 metriä ja keskisyvyys 9–10 metriä. Järvi jäätyy marras-joulukuun vaihteessa ja vapautuu jäistä huhti-toukokuussa. Rannat ovat etupäässä hiekkaisia.

Järveen laskee useita pieniä jokia. Laskujoki Javon on padottu, mikä on nostanut järven pintaa muutamalla metrillä. Osa Veljon vesistä johdetaan kanavan kautta Vyšni Volotšokin vesijärjestelmään Libja- ja Šlinajokien sekä Šlinojärven kautta.

Harvaan asutulla seudulla on vain vähän maataloutta eikä lainkaan teollisuutta. Veljo on puhdas järvi, jonka vesi kelpaa juotavaksi.

## Lähteet

## Aiheesta muualla
* Veljo Venäjän vesistörekisterissä
Pegasus Airlines

**Pegasus Airlines** () on turkkilainen, vuonna 1990 perustettu halpalentoyhtiö. Yhtiön pääkonttori sijaitsee Istanbulissa, Turkissa.

## Historia
Yhtiö on perustettu 1. joulukuuta 1989 ja lennot alkoivat 15. huhtikuuta 1990.
Yhtiön omisti Aer Lingus, mutta yhtiö myi sen vuonna 1994. Nykyään yhtiön omistaa Esa Holdings (85%) ja Silkair (15%).

## Kohteet

Kohteet tammikuussa 2023:

* Adana, Turkki
* Almaty, Kazakstan
* Amsterdam, Alankomaat
* Amman, Jordania
* Ankara, Turkki
* Antalya, Turkki
* Arbil, Irak
* Ateena, Kreikka
* Barcelona, Espanja
* Basel, Saksa
* Batumi, Adžaria
* Beirut, Libanon
* Belgrad, Serbia
* Bologna, Italia
* Bergamo, Italia
* Berliini, Saksa
* Bodrum, Turkki
* Bryssel, Belgia
* Bukarest, Romania
* Bydgoszcz, Puola
* Dalaman, Turkki
* Diyarbakır, Turkki
* Donetsk, Ukraina
* Dubai, Yhdistyneet arabiemiirikunnat
* Dublin, Irlanti
* Düsseldorf, Saksa
* Elazığ, Turkki
* Frankfurt, Saksa
* Freiburg im Breisgau, Saksa
* Gaziantep, Turkki
* Geneve, Sveitsi
* Hamburg, Saksa
* Harkova, Ukraina
* Hatay, Turkki
* Helsinki, Suomi
* Istanbul, Turkki
* Izmir, Turkki
* Kayseri, Turkki
* Konya, Turkki
* Köln, Saksa
* Kööpenhamina, Tanska
* Krasnodar, Venäjä
* Lontoo, Iso-Britannia
* Lviv, Ukraina
* Madrid, Espanja
* Malatya, Turkki
* Manchester, Iso-Britannia
* Marseille, Ranska
* Mulhouse, Ranska
* München, Saksa
* Nikosia, Kypros
* Omsk, Venäjä
* Oslo, Norja
* Pariisi, Ranska
* Praha, Tšekki
* Pristina, Kosovo
* Rooma, Italia
* Saint-Étienne, Ranska
* Samsun, Turkki
* Sarajevo, Bosnia-Hertsegovina
* Sivas, Turkki
* Skopje, Makedonia
* Stuttgart, Saksa
* Tukholma, Ruotsi
* Tbilisi, Georgia
* Teheran, Iran
* Tel Aviv, Israel
* Trabzon, Turkki
* Van, Turkki
* Venetsia, Italia
* Wien, Itävalta
* Zürich, Sveitsi
* Zweibrücken, Saksa

## Laivasto
Yhtiön laivasto tammikuussa 2023.
* 33 Boeing 737-800
* 42 Airbus A320neo
* 12 Airbus A320-200
* 7 Airbus A321neo

## Onnettomuudet
* Pegasus Airlinesin lento 8622: Pegasus Airlinesin Boeing 737-800 oli tulossa myöhään lauantai-iltana 13. tammikuuta 2018 Ankarasta. Kone oli laskeutumassa sateisessa säässä Trabon lentoaseman kiitotielle 11/29. Kone kuitenkin suistui kiitotieltä ja lopulta päätyi jyrkälle, mereen vievälle rinteelle. Koneen evakuointi kuitenkin onnistui ja kukaan ei loukkaantunut. Koneessa oli 162 matkustajaa.
* Pegasus Airlinesin lento 2193: Yhtiön Izmiristä saapunut matkustajalentokone suistui 5. helmikuuta 2020 kiitotieltä Istanbulin Sabiha Gökçenin kansainvälisellä lentoasemalla. Onnettomuudessa koneen runko katkesi ja osa rungosta syttyi palamaan. Turma tapahtui koneen ollessa juuri laskeutumassa lentokentälle. Koneessa oli viranomaisten mukaan 177 matkustajaa.

## Lähteet

## Aiheesta muualla
*Yhtiön kotisivut
Transaero Airlines

**Transaero Airlines** () oli venäläinen, 5. marraskuuta 1991 lentotoimintansa aloittanut yksityisomisteinen, melko suuri lentoyhtiö. Yhtiön pääkonttori sijaitsi Pietarissa.

Transaero oli Aeroflotin merkittävin venäläinen kilpailija. Se lensi yli 150 kohteeseen ja sen solmukohdat olivat Vnukovo Moskovassa ja Pulkovo Pietarissa.

Yhtiön toiminta loppui talousvaikeuksiin ja konkurssiin. Venäjän federaation ilmaliikennevirasto Rosaviatsija ilmoitti peruvansa yhtiön toimintaluvan 26. lokakuuta 2015.

## Lähteet

## Aiheesta muualla

*Yhtiön sivusto   (transaero.ru)
Maija Kansanen-Størseth

**Maija Axelia Kansanen-Størseth** (o.s. **Backman**; 22. elokuuta 1887 Oulu – 8. joulukuuta 1957) oli suomalainen tekstiilitaiteilija. 
__NOTOC__
## Henkilöhistoria
Kansanen-Størseth syntyi kirkkoherra Alfred Elisier Backmanin ja Anna Therese Markin perheeseen. Hänen ensimmäinen puolisonsa vuodesta 1917 oli viulutaiteilija Heikki Kansanen (k. 1932) ja toinen puoliso vuodesta 1934 norjalainen sellotaiteilija Rolf Størseth. Kansanen kävi Suomen Taideyhdistyksen piirustuskoulun ja Taideteollisuusyhdistyksen keskuskoulun. Hän opiskeli Italiassa ja Ranskassa ja teki opintomatkan New Yorkiin 1947–1948. Hän sommitteli kudontatöitä vuodesta 1925, hänellä oli oma taidekutomo Helsingissä ja hän piti omia näyttelyitä 1929 ja 1931 Ruotsissa, Norjassa ja Pariisissa. Viimeiset vuotensa Kansanen-Størseth vietti Leppävirralla.

## Taiteellinen tuotanto
Kansanen-Størseth kutoi valtion tilauksesta Kansainliiton palatsiin verhoja ja New Yorkin maailmannäyttelyyn kuvakudoksia vuonna 1938. Hänen kudontatöitään on Eduskuntatalossa sekä Oslon ja Trondheimin taideteollisuusmuseossa. Vuodesta 1938 alkaen hän työskenteli lähinnä Oslossa. Hän sai grand prix -palkinnon Barcelonan ja Milanon näyttelyissä. Kansanen-Størseth suunnitteli myös käyttötekstiileitä, verhojen ohella muun muassa mattoja ja pöytäliinoja.

## Palkinnot
Kansanen sai merkittäviä kansainvälisiä palkintoja:
*Grand Prix Barcelonan maailmannäyttelyssä 1929
*Grand Prix Milanon maailmannäyttelyssä 1933
*Grand Prix Brysselin maailmannäyttelyssä 1935
*Kunniadiplomi Pariisin maailmannäyttelyssä 1937.

## Lähteet

## Kirjallisuutta
* Tenkama, Pirkko 1983: *Maija Kansanen suomalaisen modernin tekstiilitaiteen uranuurtajana: Virein luomiskausi 1927–1936*. Taidehistorian pro gradu, Jyväskylän yliopisto.

## Aiheesta muualla
* Suomalaisen kutomataiteen suurtapahtuma. Maija Kansanen näyttelyssään, Suomen Kuvalehti, 08.02.1936, nro 6, s. 20, Kansalliskirjaston digitaaliset aineistot
William Kerppola

**William Kerppola** (5. tammikuuta 1891 Helsinki – 25. kesäkuuta 1974 Helsinki) oli suomalainen lääkäri ja professori.

Kerppolan vanhemmat olivat rehtori Kaarlo Fredrik Kerppola ja Hilma Matilda Rinne (Jutikkala). Hänen puolisonsa vuodesta 1925 oli Irja Johanna Herlin. Lääkäri, kirjailija Irma Kerppola-Sirola (1930–2021) oli heidän tyttärensä ja teollisuustalouden professori Klaus Kerppola (1935–2019) heidän poikansa.

Kerppola tuli ylioppilaaksi Suomalaisesta normaalilyseosta 1909 ja valmistui lääketieteen lisensiaatiksi 1918. Tohtoriksi hän väitteli seuraavana vuonna. Sisätautiopin dosenttina Kerppola toimi 1922–1940. Hän oli Helsingin yliopiston sisätautiopin professori 1940–1961, lääketieteellisen tiedekunnan dekaani 1945–1949 ja Kivelän sairaalan sisätautiosaston ylilääkäri 1925–1938. Keskinäisen Henkivakuutusyhtiö Suomen ylilääkärinä Kerppola toimi 1937–1947 ja Suomen Lääkäriliiton puheenjohtaja 1943–1947. Hän tutki muun muassa neurologiaa, sappiväriaineiden biokemiaa ja endokrinologian entsyymikemiaa. Opetus- ja tutkimustyössään hän yhdisti kliinistä ja biokemiallista tutkimusta.

Kerppola sai professorin arvonimen 1935. Muotokuvia hänestä ovat maalanneet Eero Snellman (1941), Verner Thomé (1951) ja Ernst Mether-Borgström (1961). Korkokuvamitalin Kerppolasta suunnitteli Eila Hiltunen (1961).

Sotilasarvoltaan Kerppola oli lääkintämajuri (1943).

## Lähteet
Big Jake

**Big Jake** oli *[[Guinness World Records|Guinnessin ennätystenkirjan]]* vuonna 2013 tekemän arvion mukaan maailman korkein elossa oleva hevonen. Se oli belgialainen ruuna ja on 210,2 cm korkea. Big Jake oli arviointihetkellä yhdeksänvuotias. Maailman kaikkien aikojen suurin hevonen on ollut 219 cm korkea Sampson.

Big Jake kuoli 20-vuotiaana vuonna 2021.

## Lähteet
Patrik Nilsson

**Patrik Nilsson** (s. 15. maaliskuuta 1982 Söderfors) on ruotsalainen jääpalloilija. Hän edustaa Venäjän Superliigassa pelaavaa Zorkia.

Nilsson on pelannut kuudet MM-kisat ja saavuttanut niissä kolme maailmanmestaruutta (2003, 2009, 2010). Vuoden 2010 MM-kisoissa Nilsson valittiin kisojen parhaaksi hyökkääjäksi. Näiden kisojen jälkeen hän oli kahden kauden ajan loukkaantuneena eikä osallistunut kaksiin seuraaviin MM-kisoihin.  Vuoden 2013 MM-kisoissa hän oli maalintekijätilaston kärkinimi 21 maalilla.  Kaikkiaan hän on pelannut 43 MM-ottelua ja tehnyt niissä 82 maalia.

Nilsson on ollut Ruotsin jääpallomestaruuden voittaneessa Sandvikenin joukkueessa kausilla 2001–2002 ja 2002–2003. Kaudella 2001–2002 Nilsson oli jääpallon maailmancupin voittaneessa Sandvikenin joukkueessa. Kausilla 2006–2007 ja 2007–2008 hän oli maalintekijätilastojen voittaja maalimäärillä 70 ja 94.  Hammarbyn riveissä hän on saavuttanut kolmannen mestaruutensa kaudella 2009–2010.

Syksyllä 2008 hän siirtyi kaudeksi 2008–2009 Venäjän Superliigan Kazanin joukkueeseen, mutta palasi takaisin Ruotsiin tukholmalaisen Hammarbyn riveihin kolmeksi seuraavaksi kaudeksi.  Nilsson oli voittamassa Maailman Cupia heti syksyllä 2009 Hammarbylle.  Syksyllä 2012 Nilsson siirtyi takaisin Venäjän liigaan – tällä kertaa Zorkin joukkueeseen. 

Patrik Nilsson on valittu jääpallon vuoden pelaajaksi kaksi kertaa eli kausina 2006–2007 ja 2007–2008. 

## Saavutukset
**Maajoukkueessa**
*MM-kultaa: 2003, 2009, 2010

**Seurajoukkueissa**
* Ruotsin mestari: 2002, 2003, 2010
* Maailman Cup-mestari: 2002, 2009

## Lähteet
*International Bandy Database

### Viitteet
Cheryl Ladd

**Cheryl Ladd** on yhdysvaltalainen näyttelijä ja laulaja. Erityisen tunnetuksi suomalaiselle yleisölle hän tuli muun muassa *[[Charlien enkelit]]* -televisiosarjassa, jossa hän esiintyi vuosina 1977–1981 roolinimellä Kris Munroe yhteensä 87 jaksossa. Sarjassa kolme poliisin koulutuksen saanutta, rutiinitehtäviin kyllästynyttä nuorta naisetsivää ratkoi rikostapauksia. Kahta muuta Charlien enkeliä esittivät Kate Jackson (Sabrina "Bree" Duncan), joka jätti sarjan kolmen kauden jälkeen, ja Jaclyn Smith (Kelly Garrett), joka oli mukana sarjan päättymiseen asti. Ladd korvasi sarjassa Farrah Fawcett-Majorsin (Jill Munroe), joka jätti sarjan riitaisissa merkeissä jo ensimmäisen kauden jälkeen, mutta esiintyi sarjassa vierailevana tähtenä vielä muutamassa jaksossa tämän jälkeen. Laddin roolihahmo Kris oli Fawcett-Majorsin roolihahmon pikkusisko. Jacksonin lähdettyä sarjasta etsivätrion kolmanneksi jäseneksi Laddin ja Smithin rinnalle valittiin mm. mallin töitä aiemmin tehnyt Shelley Hack.

Charlien enkelien jälkeen Ladd on esiintynyt muun muassa televisiosarjoissa *[[One West Waikiki]]* ja *Las Vegas*.

## Lähteet
Kansan Tahto -mitali

**Kansan Tahto -mitali** oli oululaisen Kansan Tahto -lehden vuosittain myöntämä tunnustuspalkinto Suomen Työväen Urheiluliiton pohjoissuomalaisen jäsenseuran parhaalle urheilijalle. Mitali jaettiin samalle urheilijalle vain kerran ja luovutettiin myös ansioituneimmalle toimitsijalle.

## Aiheesta muualla
*  Luettelo urheilijoista, joille Kansan Tahto -mitali on luovutettu (vuosina 1948–2018).
X (Def Leppardin albumi)

**X** on brittiläisen rockmusiikkia esittävän Def Leppardin kahdeksas studioalbumi.

*X* julkaistiin 30. heinäkuuta 2002 Island Records -levymerkillä ja se sijoittui ilmestyessään 11. sijalle Yhdysvalloissa Billboardin albumilistalla, ja yhtyeen kotimaassa Britannian albumilista albumi saavutti sijan 14. Albumin kappaleista "Now", "Long, Long Way to Go" ja "Four Letter Word" julkaistiin singleinä tehostamaan albumin myyntiä, mutta yksikään edellä mainituista singleistä ei onnistunut tavoitteissaan kovinkaan mainittavasti; yksikään niistä ei päässyt varsinaiselle Billboardin singlelistalle, ja parhaan listasijoituksen saavuttanut "Now" oli Billboardin Hot Mainstream Rock Tracks -listan sijalla vasta 26. Yhtyeen kotimaan varsinaisella singlelistalla "Now" päätyi sijalle 23 ja "Long, Long Way to Go" vasta sijalle 40, joten myös singlemenestys kotimaassa jäi laihanpuoleiseksi.

Suurimmalta osin albumin tuottajana toimi myös yhtyeen kaksi aiempaa studioalbumia, vuoden 1996 kokeellisen *[[Slang]]in* ja vuoden 1999 rock-henkisemmän *[[Euphoria (Def Leppardin albumi)|Euphorian]]* tuottanut Pete Woodroffe yhdessä yhtyeen kanssa. Myös Marti Frederiksen, Per Aldeheim ja Andreas Carlsson toimivat kukin albumilla tuottajan roolissa ja sävelsivät albumille myös kappalemateriaalia, mikä vaikutti paljolti albumin popmusiikkia lähentelevään tyyliin. Kokonaisuudeltaan albumia pidetään yhtenä Def Leppardin uran epäonnistuneimmista albumeista yhdessä alternative rockista vaikutteita imeneen *Slangin* ohella, ja monien kohdalla albumi osoittautui pettymykseksi lupaavan ja hyvän vastaanoton saaneen *Euphoria*-albumin jälkeen.

## Kappaleet
#
#
#
#
#
#
#
#
#
#
#
#
#

## Arvostelut
* Imperiumi: 6½/10
* Soundi: 

## Lähteet

## Aiheesta muualla
* 
*
Aldoliadditio

**Aldoliadditio** on happo- tai emäskatalysoitu reaktio, jossa kaksi karbonyyliyhdistettä, usein aldehydi tai ketoni, reagoivat muodostaen β-hydroksikarbonyyliyhdisteen eli aldolin. Aldoliadditio on yksi tärkeimmistä hiili-hiili-sidoksia muodostavista reaktioista. Aldoliadditioreaktiota seuraa usein aldolikondensaatioreaktio. 

## Mekanismi
### Happokatalysoitu aldoliadditio
Happokatalysoidun aldoliaddition ensimmäisessä vaiheessa happo luovuttaa protonin karbonyyliyhdisteen happiatomille ja yhdiste tautomerisoituu enoliksi. Enoli toimii reaktiossa nukleofiilina ja enolisoitumaton karbonyyliyhdiste elektrofiilina. Seuraavassa vaiheessa enolin kaksoissidos hyökkää enolisoimattoman yhdisteen karbonyyliryhmään muodostaen aldolituotteen katalyyttinä toimivan protonin luovutuksen jälkeen. Happamissa olosuhteissa tämä aldoli useimmiten reagoi edelleen aldolikondensaatiolla.
:

### Emäskatalysoitu aldoliadditio
Emäskatalysoidussa aldoliadditiossa muodostuu ensimmäisessä vaiheessa enolaattianioni, emäksen poistaessa hiiliatomilta happaman protonin. Enolaatti on enolin tavoin nukleofiilinen ja reagoi elektrofiilinä toimivan karbonyyliryhmän kanssa. Viimeinen vaihe on protonin vastaanottaminen, jolloin muodostuu aldoli. Emäskatalysoituja aldoliadditioita seuraa aldolikondensaatio usein vain lämpötilaa kasvatettaessa.
:

Proottisissa liuottimissa, kuten vedessä tai alkoholeissa, emäksenä käytetään hydroksideja tai alkoksideja. Aproottisissa liuottimissa, kuten tetrahydrofuraanissa tai dietyylieetterissä, emäksenä käytetään tyypillisesti litiumdi-isopropyyliamidia tai litiumheksametyylidisilatsidia.

## Lähtöaineet
Tyypillisesti aldehydit reagoivat helpommin kuin ketonit. Aldoliadditio voi tapahtua kahden samanlaisen aldehydin tai ketonin, kahden erilaisen aldehydin tai ketonin tai aldehydin ja ketonin kanssa. Keskenään erilaisten lähtöaineiden tuotteina muodostuu usein seos, kuten alla olevassa esimerkissä. Tuoteseoksen muodostumista voidaan ehkäistä käyttämällä esimerkiksi aromaattisia aldehydejä, jotka eivät voi enolisoitua, enolisoituvien aldehydien ja ketonien kanssa.
:

## Lähteet

## Aiheesta muualla
Vappu Kaarenoja

**Vappu Kaarenoja** (s. 1988 Helsinki) on suomalainen toimittaja. Hän työskentelee *[[Suomen Kuvalehti|Suomen Kuvalehdessä]]*. Hän toimi *[[Ylioppilaslehti|Ylioppilaslehden]]* päätoimittajana kaksivuotiskauden elokuusta 2012 elokuuhun 2014. Kaarenoja on työskennellyt myös muun muassa *[[Helsingin Sanomat|Helsingin Sanomien]]* politiikan toimituksessa, *[[Taloussanomat|Taloussanomissa]]* ja *[[Iisalmen Sanomat|Iisalmen Sanomissa]]*.

Kaarenoja on koulutukseltaan valtiotieteiden maisteri Helsingin yliopistosta. Hän opiskeli valtio-oppia maailmanpolitiikan linjalla erikoistuen rauhan- ja konfliktintutkimukseen ja suoritti aikakauslehtijournalismin sivuainekokonaisuuden Taideteollisessa korkeakoulussa. 

Helmikuussa 2013 Kaarenoja ja Aurora Rämö herättivät huomiota *Ylioppilaslehden* 100-vuotisjuhlanumeroon kirjoittamallaan raportilla, jossa he kertoivat ulostaneensa tahallansa housuihinsa linja-automatkalla Helsingistä Turkuun.

Kaarenoja valittiin vuoden 2016 aikakauslehtitoimittajaksi Aikakausmedian Edit-kilpailussa maaliskuussa 2017. Hän sai maaliskuussa 2019 Suuren journalistipalkinnon vuoden journalistina. Vuonna 2020 Kaarenojan ja Elina Järvisen artikkeli *Olipa kerran Pasila* valittiin vuoden jutuksi Edit-kilpailussa.

Kaarenoja oli vuoden 2025 tietokirjallisuuden Finlandia-palkintoraadin jäsen.

## Julkaisut
* 

## Lähteet

## Aiheesta muualla
Grand Slam (pommi)

**Grand Slam** oli brittien toisessa maailmansodassa käyttämä erikoisraskas lentopommi. Tallboysta kehitetty pommi painoi 9&nbsp;979&nbsp;kiloa eli 22&nbsp;000&nbsp;paunaa (lbs).

Tämän tyypin superraskaita ilmapommeja luonnehdittiin ”maanjäristyspommeiksi”, koska pommin tuhovaikutus oli miltei yhtä suuri kohteen läheisyyteen osuttaessa kuin suoraan kohteeseen osuttaessa. Pommit olivat hyvin aerodynaamisia, joten ne kiihtyivät lähelle 1 Machia. Miinapommien nopeuden liike-energia muodosti suuren törmäysenergian, minkä turvin ne upposivat syvälle maahan ennen räjähtämistä. Pommien suunnittelija oli Barnes Wallis.

Avro Lancaster -pommikoneesta kehitettiin Grand Slamia varten oma erikoistyyppi B.Mk I Special, jota valmistettiin 33 kappaletta. Specialissa pommiruuman ovet oli poistettu ja pommi kiinnitetty varmuusketjulla alapuolitse. Torjunta-aseistus oli vain taka-ampumossa, eikä siinä ollut ylä- eikä etuampumoa. Syynä tähän menettelyyn oli sekä ilmanvastuksen väheneminen että lentopainon keventyminen. Avro Lancaster -pommikone ei ollutkaan alun perin suunniteltu näin järeän pommityypin käyttämiseen. Erikoismallilla operoi RAF:n 617. raskas erityispommilaivue. Pommituslaivue pudotti menestyksekkäästi 41 Grand Slamia, muun muassa Saksan sukellusvenetukikohtiin ja liikenteen solmukohtiin.

Asetyyppi oli aktiivissa käytössä vasta maaliskuusta 1945 lähtien, minkä takia sitä käytettiinkin vain vähän. Grand Slam -miinapommia käytettiin ensi kertaa hyökkäyksessä Bielefeldin siltaa vastaan, jonka kaaren se murskasi.

Nimi *grand slam* tarkoittaa kirjaimellisesti suurta jysäystä, mutta se viittaa myös bridgessä peliin, jossa otetaan kaikki tikit kotiin.

## Lähteet
*Chant, Chris: II maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999  (s. 35)
*Holmes, Harry: Combat Legend &ndash; Avro Lancaster, Airlife Publishing, 2002, Shrewsbury England,  (englanniksi, s. 33, 57, 65, 72&ndash;73 ja 80)
*Humble, Richard: Toisen maailmansodan lentokoneet, WSOY, 1976, Porvoo (suom. Helge Seppälä) Alkuteos: Salamander Books, 1975, Lontoo  (s. 24&ndash;25)

### Viitteet